येँ- हेटौडाया सुन्दरी श्रृंखला खतिवडा मिस नेपाल वल्र्ड २०१८ जूगु दु । बुधवाः बहनी अन्नपूर्ण होटलय् जूगु मिस नेपालया अन्तिम प्रतिस्पर्धाय् २५ म्ह सुन्दरीयात लिउने लाकाः खतिवडा मिस नेपाल जूगु खः । २२ दँया आर्किटेक्ट खतिवडायात मिस नेपाल वल्र्ड २०१७ निकिता चन्दकं मिस नेपालया ताज पुइकूगु खः । खतिवडां वइगु डिसेम्बरय् जुइगु मिस वल्र्ड धेंधेंबल्लाखय् नेपाःया प्रतिनिधित्व याइगु जूगु दु ।
हिडेन ट्रेसरया ग्वसालय् जूगु प्रतिस्पर्धाय् प्रिया सिग्देल मिस नेपाल अर्थ २०१८, रोनालि अमात्य मिस नेपाल इन्टरनेशनल २०१८ जूगु दुसा मनिता देवकोटा मिस नेपाल युनिभर्स २०१८ जुइत ताःलाःगु दु ।
